อะไรเป็น Magnet สำคัญอันดับ 1 ของธุรกิจ Modern Retail ในการดึงผู้บริโภคมา “ใช้จ่าย” และ “ใช้เวลา” อยู่กับ Retailer รายนั้นๆ
ก. อาหาร
ข. ของตกแต่งบ้าน
ค. เคาน์เตอร์แบรน
ง. งาน Event
คำตอบที่ถูกต้องคือ ก.  เพราะว่า นิยามของ “อาหาร” ยุคนี้ ไม่ใช่เป็นเพียงหนึ่งในปัจจัยสี่ของการดำรงชีวิตเท่านั้น แต่ในปัจจุบันแนวโน้มความเป็นเมืองขยายตัว (Urbanization) และเป็นยุค Social Media ทำให้การรับประทานอาหารกลายเป็นเรื่องของเทรนด์ ไลฟ์สไตล์ และประสบการณ์

แม้สถานการณ์ COVID-19 จะเปลี่ยน Landscape ธุรกิจเกี่ยวกับอาหารไปยังตลาด Food Delivery มากขึ้น แต่ถึงอย่างไรผู้บริโภคยังคงแสวงหาประสบการณ์ Dine-in จากร้านอาหาร และการได้เดินเลือกซื้อผลิตภัณฑ์อาหารด้วยตัวเอง

ด้วยเหตุนี้เอง “อาหาร” จึงกลายเป็น Magnet สำคัญอันดับ 1 ของธุรกิจ Modern Retail ในการดึงผู้บริโภคมา “ใช้จ่าย” และ “ใช้เวลา” อยู่กับ Retailer รายนั้นๆ

จากทิศทางดังกล่าว ทำให้ “เซ็นทรัล” และ “เดอะมอลล์” พยายามสร้างศูนย์การค้าของตนเองให้เป็นอาณาจักรอาหารที่รวบรวมร้านเด็ด ร้านดังทั้งไทย – ต่างประเทศ รวมถึงการทำซูเปอร์มาร์เก็ตให้เป็นแหล่งรวมวัตถุดิบอาหารคุณภาพดี สดใหม่ และการจัดอีเว้นท์อาหารธีมต่างๆ ตามเทรนด์อาหารที่กำลังฮิต เพื่อปั้นให้ศูนย์การค้าในเครือเป็น “Food Destination”